อัฟกานิสถานจะได้รับความช่วยเหลือจากภายนอก ในการเลือกตั้งครั้งแรกในรอบ 40 ปี
การเลือกตั้งซึ่งอัฟกานิสถานเป็นผู้ดำเนินการเอง จะมีขึ้นเป็นครั้งแรกในรอบสี่สิบปีมานี้ แต่อัฟกานิสถานจะได้รับความช่วยเหลือจากภายนอก
ความช่วยเหลือที่นับว่าสำคัญที่สุด ได้แก่ทหารขององค์การเนโต้นับหมื่นๆนายที่ให้ความสนับสนุนด้านการรักษาความมั่นคงปลอดภัย และด้านการส่งกำลังบำรุงให้กองกำลังอัฟกานิสถานประชาคมระหว่างประเทศเองก็ช่วยออกเงินทุนเป็นค่าใช้จ่าย ในการเลือกตั้งและการรณงค์ให้ความรู้ต่อผู้มีสิทธิออกเสียงด้วยแต่ทว่าเรื่องที่ท้าทายมีอยู่อีกหลายเรื่อง รวมทั้งเรื่องขบวนการทาเล็บบันด้วย การเลือกตั้งประธานาธิบดีครั้งนี้ ไม่เหมือนกับครั้งที่มีขึ้นเมื่อห้าปีก่อนซึ่งนาย ฮามิด การ์ไซได้รับการประกาศว่าเป็นผู้ชนะการเลือกตั้งประธานาธิบดีในการเลือกตั้งครั้งนี้ ฝ่ายอัฟกานิสถานเป็นผู้ควบคุมกระบวนการเอง ที่ปรึกษาและผู้สังเกตการณ์จากต่างประเทศจะมีจำนวนน้อยลงไป คุณอาห์หมัด เนเดอร์เนเดอรีย์แห่งคณะกรรมการสิทธิมนุษยชนระหว่างประเทศ ที่อัฟกานิสถานกล่าวไว้ตอนนี้ว่า"เป็นเรื่องสุดวิสัยในทางปฏิบัติ ที่จะจัดการรักษาความปลอดภัยให้แก่ผู้สังเกตการณ์แต่ละคนที่ไปประจำอยู่ตามหน่วยเลือกตั้งหรือจังหวัดที่ไม่มั่นคงปลอดภัย ผมเองอยากให้มีผู้สังเกตการณ์จากต่างประเทศมา ปฏิบัติหน้าที่ให้มากกว่านี้เพื่อช่วยให้กระบวนการเลือกตั้งน่าเชื่อถือและมีความโปร่งใสมากยิ่งขึ้น" สำหรับชาวอัฟกานิสถานอย่างเช่นคุณอาห์หมัดเนเดอร์ เนเดอรีย์ นั้น การเลือกตั้งประธานาธิบดีในวันที่ 20 เดือนสิงหาคมนี้ เป็นวาระที่สำคัญอย่างยิ่งยวดในประวัติศาสตร์อัฟกานิสถานและสำหรับประชาคมระหว่างประเทศด้วย ถ้าการใช้ความรุนแรงหรือวิธีการอื่นใดมาทำให้เรื่องนี้ล้มเหลวย่อมจะทำให้หมดความน่าเชื่อถือ และความชอบธรรมต่อจากนั้นโครงการสร้างเสถียรภาพในอัฟกานิสถานและในภูมิภาคจะล้มเหลวไปด้วย" คณะกรรมการการเลือกตั้งของอัฟกานิสถานซึ่งเป็นอิสระมีบทบาทสำคัญในการพยายามทำให้มั่นใจได้ว่าการเลือกตั้งจะดำเนินไปอย่างยุติธรรม เสียง คุณ นูร์ โมฮำหมัด นูร์โฆษกของคณะกรรมการชุดนั้นกล่าวต่อ Voice of America ไว้ตอนนี้ว่า "การอำนวยการด้านการรักษาความมั่นคงปลอดภัย มิใช่หน้าที่ของคณะกรรมการแต่เป็นหน้าที่ของทหารอัฟกานิสถานและทหารต่างชาติ ที่ประจำอยู่ในอัฟกานิสถานในอันที่จะสร้างสรรค์สภาวะแวดล้อมที่ดีสำหรับการเลือกตั้ง" ตรงทางเข้ามหาวิทยาลัยคาบูลนั้น นักศึกษาของมหาวิทยาลัยแสดงความคิดเห็นต่างๆกันไปเกี่ยวกับเรื่องการรักษาความมั่นคงปลอดภัย นักศึกษา เอ็นยาตุลลา ฮามีดี คิดว่ากองกำลังนานาชาติซึ่งมีทหารขององค์การเนโต้เป็นแกนนำร่วมกับทหารอัฟกานิสถานอีกสองสามแสนนายจะช่วยให้ประชาชนมั่นใจว่ามีความปลอดภัยที่จะไปออกเสียงเลือกตั้ง ส่วนเพื่อนนักศึกษาของเขาคือ มาห์หมุด อุลลาห์ มองการณ์ในแง่ร้ายเขาคิดว่าปัจจัยต่างๆ โดยเฉพาะอย่างยิ่งเรื่องที่รัฐบาลมิได้ควบคุมทุกภาคในอัฟกานิสถานจะทำให้ประชาชนไม่มั่นใจว่าผลการเลือกตั้งจะยุติธรรม ส่วนนักศึกษาหญิง แห่งคณะนิติศาสตร์ นีลา อาลีกล่าวว่ามีผู้วิตกกันว่าสตรีซึ่งมีจำนวนร้อยละห้าสิบของประชากรทั้งหมดจะไม่สามารถไปที่หน่วยเลือกตั้งเพราะพวกเธอโดนจำกัดกีดกันต่างๆ ในอัฟกานิสถาน ซึ่งเป็นสังคมหัวอนุรักษ์นิยมนักศึกษาหญิงผู้นั้นกล่าวด้วยว่า ครอบครัวชาวอัฟกานิสถานคงจะยอมให้สตรีในครอบครัวของตน ไปร่วมในการเลือกตั้งประธานาธิบดีได้ ความจริงมีอยู่ว่าสตรีบางส่วน จะไปออกเสียงไม่ได้พวกขุนศึกบางส่วนและคนของพวกเขาจะเทคะแนนเสียงให้ผู้สมัครรับเลือกตั้งที่ตนชอบและตามถิ่นที่อยู่ห่างไกลบางแห่งจะไม่มีการนำหีบบรรจุบัตรเลือกตั้งไปส่ง เพราะเป็นถิ่นที่ขบวนการทาเล็บบันหรือกลุ่มที่ต่อต้านรัฐบาลกลุ่มอื่นๆควบคุมอยู่ ถึงแม้จะมีอุปสรรคหลายหลากดังกล่าวแต่รัฐบาลอัฟกานิสถาน และประชาคมระหว่างประเทศหวังใจว่าความร่วมมือระหว่างสองฝ่าย จะทำให้ผลของการเลือกตั้งที่ออกมานั้นน่าเชื่อถือพอที่ประชาชนในอัฟกานิสถานจะยอมรับได้โดยสงบ